Retningslinjer for vedtektene til Norsk Sykepleierforbunds faggrupper

**Innhold**

[Innledning 2](#_Toc180762583)

[Del 1 GENERELL DEL 2](#_Toc180762584)

[Kapittel 1 Navn og formål 2](#_Toc180762585)

[§ 1-1 Navn 2](#_Toc180762586)

[§ 1-2 Formål 2](#_Toc180762587)

[Kapittel 2 Medlemmenes rettigheter og plikter 3](#_Toc180762588)

[§ 2-1 Medlemskap 3](#_Toc180762589)

[§ 2-2 Medlemmenes plikter 3](#_Toc180762590)

[§ 2-3 Suspensjon og eksklusjon 3](#_Toc180762591)

[Kapittel 3 Opphør av medlemskap 3](#_Toc180762592)

[§ 3-1 Opphør av medlemskap 3](#_Toc180762593)

[Kapittel 4 Habilitet 3](#_Toc180762594)

[§ 4-1 Habilitet 3](#_Toc180762595)

[Del 2 FAGGRUPPENS ORGANER 4](#_Toc180762596)

[Kapittel 5 Generalforsamlingen 4](#_Toc180762597)

[§ 5-1 Generelt 4](#_Toc180762598)

[§ 5-2 Sammensetning 4](#_Toc180762599)

[§ 5-3 Saker 4](#_Toc180762600)

[§ 5-4 Saksliste 4](#_Toc180762601)

[§ 5-5 Ekstraordinær generalforsamling 4](#_Toc180762602)

[Kapittel 6 Valg på generalforsamlingen 5](#_Toc180762603)

[§ 6-1 Nominasjonskomité 5](#_Toc180762604)

[§ 6-2 Valg på generalforsamlingen 5](#_Toc180762605)

[Kapittel 7 Faggruppens landsstyre 5](#_Toc180762606)

[§ 7-1 Generelt 5](#_Toc180762607)

[§ 7-2 Mandat 6](#_Toc180762608)

[§ 7-3 Møter 6](#_Toc180762609)

[Kapittel 8 Lokale faggrupper 6](#_Toc180762610)

[§ 8-1 Generelt 6](#_Toc180762611)

[§ 8-2 Organisering 6](#_Toc180762612)

[§ 8-3 Vedtekter 6](#_Toc180762613)

[Kapittel 9 Økonomi 7](#_Toc180762614)

[§ 9-1 Kontingent 7](#_Toc180762615)

[§ 9-2 Regnskap og budsjett 7](#_Toc180762616)

[Kapittel 10 Verv og ansettelse 7](#_Toc180762617)

[§ 10-1 Verv og ansettelse 7](#_Toc180762618)

[Del 3 VEDTEKTSENDRINGER OG OPPLØSNING 7](#_Toc180762619)

[Kapittel 11 Vedtektsendringer 7](#_Toc180762620)

[§ 11-1 Vedtektsendringer 7](#_Toc180762621)

[§ 11-2 Dispensasjoner 7](#_Toc180762622)

[Kapittel 12 Oppløsning 7](#_Toc180762623)

[§ 12-1Oppløsning 7](#_Toc180762624)

[§ 12-2 Fusjonering 8](#_Toc180762625)

# Innledning

Retningslinjer for vedtektene til Norsk Sykepleierforbunds faggrupper skal være utgangspunktet og malen for hvordan vedtektene til den enkelte faggruppe skal utformes. Den enkelte faggruppe må følge malen ved utarbeidelse av sine vedtekter for deretter å vedta sine vedtekter på sin generalforsamling.

# Del 1 GENERELL DEL

## Kapittel 1 Navn og formål

### § 1-1 Navn

Faggruppens navn er [Faggruppens fulle navn eks.: Kardiologiske sykepleiere NSF].

### § 1-2 Formål

1. Faggruppen skal være en arena for fag- og kunnskapsutvikling. Faggruppen har et særlig fokus på fag- og samfunnspolitikk.
2. Faggruppen følger NSFs formål og prinsipper, og vektlegger de av NSFs prioriteringer som hargyldighet for faggruppens virkeområde.

***Utover de formål som er spesifikke for den enkelte faggruppe må det fremgå at faggruppen skal:***

* 1. Skape møteplass for fag- og kunnskapsutvikling
  2. Bidra til utvikling av faglig identitet og tilhørighet
  3. Bidra til utvikling, anvendelse og formidling av forsknings- og erfaringsbasert kunnskap
  4. Bidra til samarbeid og utvikling av kompetansenettverk på tvers av faggruppetilhørighet
  5. Bidra til å utvikle strategier, systematisk arbeid og kompetanse innen NSFs fag- og helsepolitiske prioriteringer
  6. Bidra til å utvikle og videreutvikle utdanningsprogrammer av høy kvalitet for sitt fagområde
  7. Bidra til å utvikle og utøve en høy etisk sykepleiefaglig standard for sitt fagområde

## Kapittel 2 Medlemmenes rettigheter og plikter

### § 2-1 Medlemskap

1. Medlemskap i faggruppen er åpent for medlemmer i NSF som oppfyller de krav til medlemskap som faggruppen fastsetter.
2. Faggruppens styre kan tildele æresmedlemskap til personer som har gjort seg særlig fortjent til dette.

### § 2-2 Medlemmenes plikter

1. Medlemmene plikter å opptre i samsvar med faggruppens vedtekter, NSFs vedtekter og yrkesetiske retningslinjer for sykepleiere.
2. Medlemmene plikter å betale kontingent i samsvar med vedtektene.

### § 2-3 Suspensjon og eksklusjon

1. Suspensjon eller eksklusjon av medlemmer kan kun besluttes av NSFs forbundsstyre, i samsvar med NSFs vedtekter.

## Kapittel 3 Opphør av medlemskap

### § 3-1 Opphør av medlemskap

1. Utmelding av faggruppen skjer skriftlig.
2. Medlemmet er ansvarlig for å betale kontingent så lenge medlemskapet består.
3. Medlemskapet i faggruppen opphører ved manglende kontingentinnbetaling.
4. Medlemskapet i faggruppen avsluttes dersom medlemskapet i NSF opphører.

## Kapittel 4 Habilitet

### § 4-1 Habilitet

1. Forvaltningslovens regler om inhabilitet gjelder for saksbehandling i faggruppens besluttende organer.
2. Medlem som er inhabil, skal fratre under behandlingen av saken
3. Medlem som er inhabil, plikter selv å ta opp habilitetsspørsmålet. Spørsmålet kan også tas opp av andre medlemmer.
4. Vedtak om inhabilitet fattes av vedkommende besluttende organ uten at det aktuelle medlemmet deltar.

# Del 2 FAGGRUPPENS ORGANER

## Kapittel 5 Generalforsamlingen

### § 5-1 Generelt

1. Generalforsamlingen er faggruppens høyeste myndighet og avholdes hvert annet år (eller hvert fjerde år) i samsvar med NSFs landsmøteperiode.
2. Det året NSF arrangerer landsmøte, skal generalforsamlingen være avholdt innen landsmøtet starter.
3. Generalforsamlingen skal kunngjøres senest [xx] uker før den finner sted.

### § 5-2 Sammensetning

1. Generalforsamlingen er åpen for faggruppens medlemmer som har meldt sin deltakelse innen den frist landsstyret fastsetter.
2. Faggruppens medlemmer som er à jour med kontingent til NSF og faggruppen, har stemmerett og er valgbare.
3. Æresmedlemmer som tilfredsstiller ordinære krav til medlemskap, har stemmerett og er valgbare.

### § 5-3 Saker

1. Prinsipielle saker som vedrører faggruppens funksjon, arbeidsform og struktur skal behandles på generalforsamlingen.
2. Beslutning om medlemskap i andre organisasjoner fattes av generalforsamlingen og NSFs forbundsstyre orienteres om medlemskap.
3. Saksliste og saksdokumenter skal foreligge senest [xx] uker før generalforsamlingen.
4. Enkeltmedlemmer, lokale faggrupper og faggruppens landsstyre kan foreslå saker for behandling. Forslag må sendes styret minst [xx] uker før generalforsamlingen.

### § 5-4 Saksliste

1. Sakslisten foreslås av landsstyret og godkjennes av generalforsamlingen. Saker som ikke er foreslått, kan behandles dersom 4/5 av de stemmeberettigede på generalforsamlingen godkjenner det. Saker kan strykes av sakslisten med alminnelig flertall.
2. Følgende saker er obligatoriske på ordinære generalforsamlinger:
   1. Registrering av antall stemmeberettigede.
   2. Godkjenning av sakslisten.
   3. Valg av ordstyrer og referenter.
   4. Oppnevning av tre medlemmer til å underskrive protokollen.
   5. Gjennomgang av faggruppens virksomhet, herunder årsberetning og regnskap for de foregående år.
   6. Godkjenning av faggruppens satsingsområder og økonomiske føringer.
   7. Valg

### § 5-5 Ekstraordinær generalforsamling

1. Det skal innkalles til ekstraordinær generalforsamling når det kreves av en av følgende instanser:
   1. Landsstyret.
   2. Minst 50 % av de lokale faggruppene.
   3. Minst 25 % av medlemmene.
2. Møtet skal kunngjøres minst 4 uker i forveien. Saksdokumenter publiseres senest 2 uker før møtet.
3. Dersom landsstyret må fratre, velges et interimstyre som fungerer frem til neste ordinære generalforsamling.

## Kapittel 6 Valg på generalforsamlingen

### § 6-1 Nominasjonskomité

#### § 6-1-1 Sammensetning

1. Nominasjonskomiteen velges av generalforsamlingen og består av leder og minimum [antall] medlemmer [og minimum [antall] varamedlemmer]. Valget gjennomføres uten forutgående innstilling. Nestleder velges av og blant nominasjonskomiteens medlemmer.

#### § 6-1-2 Mandat

1. Nominasjonskomiteen innstiller kandidater til valg under generalforsamlingen.
2. Innstillingen skal foreligge ved generalforsamlingens åpning.
3. Komiteen skal følge NSFs valgreglement.
4. Dersom faggruppens landsstyre ikke lenger er funksjonsdyktig på grunn av varig forfall, skal nominasjonskomiteen administrere suppleringsvalg blant medlemmene.

### § 6-2 Valg på generalforsamlingen

1. Følgende valg gjennomføres på generalforsamlingen:
   1. Leder
   2. Styremedlemmer
   3. Varamedlemmer
   4. Leder nominasjonskomite
   5. Nominasjonskomite
2. Personvalg skal foregå skriftlig eller elektronisk.
3. Dersom ikke noen stemmeberettiget forlanger skriftlig eller elektronisk stemmegivning, foregår annen avstemming enn personvalg ved håndsopprekking
4. For å bli valgt som faggruppeleder kreves minst 50 % av de avgitte stemmer. Oppnås ikke dette, gjennomføres omvalg mellom de to kandidatene med flest stemmer.
5. Ved andre valg og annen avstemming hvor ikke annet er bestemt i vedtektene, gjelder simpelt flertall av de avgitte stemmer.
6. Blanke stemmer betraktes som ikke avgitte stemmer.
7. Valget trer i kraft ved møtets avslutning.

## Kapittel 7 Faggruppens landsstyre

### § 7-1 Generelt

1. Faggruppens landsstyre er faggruppens øverste organ mellom generalforsamlingene.

§ 7-2 Sammensetning

1. Landsstyret består av leder, nestleder, kasserer, [antall] styremedlemmer og [antall] varamedlemmer.
2. Landsstyret konstituerer seg selv.
3. Landsstyret velges av generalforsamlingen for en periode på 2 [eller 4] år. Gjenvalg kan finne sted.
4. Dersom leder får varig forfall, fungerer nestleder som faggruppens leder ut valgperioden.
5. NSFs generalsekretær skal til enhver tid være underrettet om landsstyrets sammensetning.

### § 7-2 Mandat

Faggruppens landsstyre skal:

1. Lede faggruppens virksomhet og forvalte dens midler.
2. Vedta årlige budsjett- og handlingsplaner, samt godkjenne årsberetning og regnskap.
3. Ta initiativ i sykepleiefaglige spørsmål av betydning for medlemmene.
4. Behandle innkomne saker fra medlemmer, lokale faggrupper/ kontaktpersoner og NSFs organer.
5. Oppnevne ad hoc-utvalg ved behov.
6. Sikre at faggruppens vedtekter er i samsvar med NSFs vedtekter, og retningslinjer for vedtektene til NSFs faggrupper.
7. Oppnevne nye medlemmer og varamedlemmer av nominasjonskomiteen dersom frafall førere til at nominasjonskomiteen ikke lenger er funksjonsdyktig.

### § 7-3 Møter

1. Landsstyret møtes minst [antall] ganger i året, og ellers så ofte faggruppeleder eller minst tre av landsstyrets [2/3 av landsstyrets] medlemmer finner det nødvendig.
2. Innkalling og saksdokumenter sendes ut minst [1] uke før møtet.
3. Landsstyret er beslutningsdyktig når minst 2/3 av medlemmene er til stede.
4. Vedtak fattes med alminnelig flertall. Ved stemmelikhet er leders stemme avgjørende.
5. Det skal føres protokoll [referat] fra landsstyrets møter.

## Kapittel 8 Lokale faggrupper

### § 8-1 Generelt

1. Faggruppens landsstyre kan etablere lokale faggrupper i henhold til NSFs lokale struktur (fylkesledd).
2. Faggruppens landsstyre kan godkjenne etablering på tvers av fylkesgrenser.
3. Faggrupper som ikke har lokale faggrupper, kan oppnevne lokale kontaktpersoner.
4. Faggruppens landsstyre godkjenner oppløsning av en lokal faggruppe. Eventuelle gjenværende midler tilfaller faggruppen sentralt.

### § 8-2 Organisering

1. Lokale faggrupper skal ha et årsmøte minst hvert annet år.
2. Årsmøtet velger et styre som fungerer som utøvende organ mellom årsmøtene.

### § 8-3 Vedtekter

1. Vedtekter for lokale faggrupper vedtas av generalforsamlingen basert på faggruppens vedtekter.
2. Faggruppens landsstyre kan godkjenne lokale avvik.
3. NSFs generalsekretær skal underrettes om vedtektene og eventuelle avvik.

## Kapittel 9 Økonomi

### § 9-1 Kontingent

1. Årlig kontingent fastsettes av generalforsamlingen og innkreves av NSF.
2. Æresmedlemmer betaler ingen kontingent.
3. Purringer og utmeldinger følger NSFs bestemmelser.

### § 9-2 Regnskap og budsjett

1. Årsberetning, regnskap og budsjett godkjennes av styret.
2. NSF fører regnskapet og ivaretar innberetninger til myndighetene.
3. Faggruppen skal kun ha ett organisasjonsnummer.

## Kapittel 10 Fellesbestemmelser om verv

### § 10-1 Verv og ansettelse

1. Verv i faggruppens sentrale organer kan ikke kombineres med ansettelse i NSF. Ansatte i NSF som stiller til valg, må søke permisjon fra sin stilling.

# Del 3 VEDTEKTSENDRINGER OG OPPLØSNING

## Kapittel 11 Vedtektsendringer

### § 11-1 Vedtektsendringer

1. Vedtektsendringer krever 2/3 flertall blant de stemmeberettigede på generalforsamlingen.
2. Forslag må sendes styret minst 3 måneder før generalforsamlingen.

### § 11-2 Dispensasjoner

1. Dispensasjoner fra vedtektene kan vedtas av landsstyret med 2/3 flertall.
2. Dispensasjoner som gjelder vedtekter nedfelt i retningslinjer for vedtektene til NSFs faggrupper, må godkjennes av NSFs forbundsstyre.

## Kapittel 12 Oppløsning og fusjonering

### § 12-1Oppløsning

1. Oppløsning av faggruppen krever 5/6 flertall på generalforsamlingen og må bekreftes av NSFs forbundsstyre.
2. Ved oppløsning tilfaller faggruppens midler NSF. Midlene holdes urørt i 10 år i tilfelle ny faggruppe etableres.

### § 12-2 Fusjonering

Ved fusjon med andre faggrupper tilfaller midlene den nye faggruppen, under forutsetning av godkjenning fra NSFs forbundsstyre.